ML ออกหุ้นกู้ 700 ลบ. ชูดอกเบี้ยคงที่ 5.75% ขายให้สถาบัน-รายใหญ่ 7-12 พ.ย.
ML ออกหุ้นกู้ 700 ลบ. ชูดอกเบี้ยคงที่ 5.75% ขายให้สถาบัน-รายใหญ่ 7-12 พ.ย.
ML ออกหุ้นกู้ 700 ลบ. ชูดอกเบี้ยคงที่ 5.75% ขายให้สถาบัน-รายใหญ่ 7-12 พ.ย.
4 ต.ค. 2562

บริษัท ไมด้า ลิสซิ่ง จำกัด (มหาชน) หรือ ML ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2562 มูลค่าไม่เกิน 700 ล้านบาท อายุ 2 ปี ครบกำหนดไถ่ถอนปี พ.ศ.2564 อัตราดอกเบี้ยคงที่ร้อยละ 5.75 ต่อปี จ่ายดอกเบี้ยทุก 3 เดือนตลอดอายุหุ้นกู้
โดยเสนอขายให้ผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขายระหว่างวันที่ 7-8, 11-12 พ.ย.62 ผ่านบล.เอเซีย พลัส บล.คันทรี่ กรุ๊ป บล.โนมูระ พัฒนสิน (ประเทศไทย) ซึ่งเป็นผู้จัดการการจัดจำหน่ายหุ้นกู้
อันดับความน่าเชื่อถือของบริษัทอยู่ที่ BBB- แนวโน้มอันดับเครดิต Stable โดยบริษัท ทริสเรทติ้ง จำกัด เมื่อวันที่ 29 มี.ค.62
บริษัท มีวัตถุประสงค์จะนำเงินที่ได้จากการเสนอขายหุ้นกู้ครั้งนี้ไปใช้เพื่อนำไปชำระคืนหุ้นกู้ MIDA19NA ครบกำหนดไถ่ถอนวันที่ 24 พ.ย.62 จำนวน 700 ล้านบาท